Diari Oficial de la Generalitat Valenciana


Sumari del DOGV 7546, del 12-06-2015 (2015/5284)

RESOLUCIÓ de 2 de juny de 2015, del director general d'Administració Local, per la qual es publiquen els Estatuts de la Mancomunitat La Vega.
---------------------------------------------------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5284


Data del document
:   02-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Algorfa
    * Jacarilla
    * Redován
    * San Miguel de Salinas
    * associació de municipis

RESOLUCIÓ de 2 de juny de 2015, del director general d'Administració Local, per la qual es publiquen els Estatuts de la Mancomunitat La Vega. [2015/5284]  
L'entrada en vigor de la Llei 27/2013, de 27 de desembre, de racionalització i sostenibilitat de l'Administració local ha determinat la introducció de canvis en el règim jurídic de les entitats locals que afecten, ja siga directament o a través de les modificacions que efectua, diversos àmbits de l'organització i del funcionament dels ajuntaments.  
  
La disposició transitòria onze de la Llei 27/2013, de racionalització i sostenibilitat de l'Administració local, disposa que les mancomunitats adaptaran els seus estatuts a la nova regulació, i que per a això han d'adoptar l'acord d'iniciació del procediment d'adaptació en el termini de sis mesos des de l'entrada en vigor de la nova regulació; en cas contrari, incorreran en causa de dissolució.  
El procediment d'adaptació dels estatuts serà el regulat per l'article 93 de la Llei 8/2010, de 23 de juny, de Règim Local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia és necessari procedir a la publicació en el Diari Oficial de la Comunitat Valenciana, d'acord amb el que disposa l'apartat 4 del mencionat precepte.  
  
La Mancomunitat La Vega ha procedit, d'acord amb el que disposa la legislació, a l'adaptació dels seus estatuts, consistent en la modificació de l'article 4.  
Una vegada s'han rebut l'expedient tramitat i els estatuts aprovats en esta Direcció General d'Administració Local, no s'hi advertix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana i d'acord amb el que disposa l'article 32.2 del Decret 89/2014, del Consell, pel qual s'aprova el Reglament orgànic i funcional de la Presidència, i de la Conselleria de Presidència, i Agricultura, Pesca, Alimentació i Aigua, resolc:  
  
  
Article únic  
Publicar en el Diari Oficial de la Comunitat Valenciana el text de l'article 4 dels Estatuts de la Mancomunitat La Vega que es transcriu a continuació com a annex, en haver-se acreditat en l'expedient la legalitat de les actuacions.  
  
Contra esta resolució, que posa fi a la via administrativa, en virtut del que establix la disposició addicional tercera, apartat primer, del Decret 89/2014, de 13 de juny, del Consell, pel qual s'aprova el Reglament orgànic i funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l'endemà del dia de notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que els interessats puguen exercir qualsevol altra via que estimen oportuna.  
  
València, 2 de juny de 2015.- El director general d'Administració Local: Vicente Saurí Martí.  
  
  
ANNEX  
Estatuts de la Mancomunitat La Vega  
  
Títol segon  
Objectes i fins  
  
Article 4. Objecte  
1. La Mancomunitat es constituïx a fi de la defensa i la promoció d'interessos comuns dels municipis que la integren i l'organització i la prestació mancomunada de les activitats necessàries per al compliment dels seus fins, de conformitat amb els presents estatuts. Per a això es podran establir els acords i assessoraments necessaris amb entitats sense ànim de lucre en atenció a aconseguir una major participació ciutadana en les activitats de caràcter social.  
2. La Mancomunitat atendrà els fins següents:  
a) Avaluació i informació de situacions de necessitat social i atenció immediata a persones en situació o risc d'exclusió social  
b) Assumir la prestació de servicis socials, promoció de la igualtat i prevenció de la violència contra la dona, prèvia delegació de la comunitat autònoma en matèria de la seua competència (article 27.3.c de la Llei 27/2013, de 27 de desembre)  
c) A més podrà prestar aquells altres servicis per als quals estiga habilitada per la legislació sectorial, estatal o autonòmica.  
3. La prestació i explotació dels servicis podrà realitzar-la la mancomunitat d'acord amb qualsevol de les formes previstes en l'ordenament jurídic. Abans del dia 1 de novembre de cada any, es calcularà el cost efectiu de cada un dels servicis en els termes de la legislació.  
  
4. L'adhesió d'un ajuntament a un servici mancomunat suposarà la subrogació en la mancomunitat de la titularitat del servici en el municipi respectiu.  
5. Els municipis podran adherir-se a la totalitat dels fins previstos o només a una part, sempre que siguen independents entre ells.  
6. La mancomunitat podrà prestar servicis de forma conjunta amb altres mancomunitats o altres administracions públiques per mitjà de consorcis, convenis interadministratius o qualsevol altra forma associativa prevista legalment.  
7. Per a l'assumpció de nous servicis que excedisquen el contingut dels apartats 2.a i 2.b del precepte haurà de tramitar-se la corresponent modificació constitutiva dels estatuts d'esta mancomunitat d'acord amb el procediment establit en la Llei 8/2010, article 93, apartats 2 i següents.  
L'organització i prestació d'altres servicis podrà efectuar-se per a dos o més municipis mancomunats, sense que hi siga necessària la participació de tots.